FI Euroopan unionin virallinen lehti L 249/14

KOMISSION ASETUS (EU) 2015/1608,

annettu 24 päivänä syyskuuta 2015,

Euroopan parlamentin ja neuvoston asetuksen (EY) N:o 396/2005 liitteen IV muuttamisesta siltä osin kuin on kyse kapriinihapon, parafiiniöljyn (CAS 64742-46-7), parafiiniöljyn (CAS 72623-86-0), parafiiniöljyn (CAS 8042-47-5), parafiiniöljyn (CAS 97862-82-3), rikkikalkin ja urean jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan,

sekä katsoo seuraavaa:

(1) Kapriinihapolle, parafiiniöljylle (CAS 64742-46-7), parafiiniöljylle (CAS 72623-86-0), parafiiniöljylle (CAS 8042-47-5), parafiiniöljylle (CAS 97862-82-3), rikkikalkille ja urealle ei ole asetettu erityisiä jäämien enimmäismääriä eikä näitä aineita ole sisällytetty asetuksen (EY) N:o 396/2005 liitteeseen IV, joten niihin sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg.

(2) Kapriinihappo on hyväksytty komission direktiivin 2008/127/EY (2) mukaisesti. Kyseisen aineen osalta ei todettu merkityksellisiä epäpuhtauksia. Lisäksi luonnollinen altistuminen kapriinihapolle on huomattavasti suurempi kuin kyseisen aineen käyttöön kasvinsuojeluaineena liittyvä altistuminen. Tämän vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV.

(3) Parafiiniöljyn (CAS 64742-46-7), parafiiniöljyn (CAS 72623-86-0), parafiiniöljyn (CAS 8042-47-5) ja parafiiniöljyn (CAS 97862-82-3) (3) (4), osalta elintarviketurvallisuusviranomainen tuli siihen johtopäätökseen, että jos voitaisiin osoittaa parafiiniöljyjen olevan erittäin puhtaita, ne eivät olisi toksikologisesti huolestuttavia eikä olisi tarpeen määrittää hyväksyttävää päiväsaantia (ADI), hyväksyttävää käyttäjän altistumistasoa (AOEL) eikä akuutin altistumisen viiteannosta (ARfD). Elintarvikeketjua ja eläinten terveyttä käsittelevä pysyvä komitea pani 20 päivänä marraskuuta 2012 merkille tarkastelukertomusten muutetun version, jossa todetaan, että tekniset spesifikaatiot vastaavat lääkelaatua (korkea puhtausaste). Tämän vuoksi on aiheellista sisällyttää kyseiset aineet asetuksen (EY) N:o 396/2005 liitteeseen IV.

(4) Rikkikalkin (5) osalta elintarviketurvallisuusviranomainen ei pystynyt tekemään johtopäätöstä kuluttajien ravinnon välityksellä tapahtuvaa altistumista koskevasta riskinarvioinnista, koska kaikkia tietoja polysulfidin jäämien mahdollisesta esiintymisestä ei ollut saatavilla. Rikkikalkin (kalsiumpolysulfidin) käytöstä aiheutuvia rikin ja kalsiumin jäämiä esiintyy kuitenkin hyvin yleisesti ympäristössä. Sen vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV väliaikaisesti siihen saakka, että elintarviketurvallisuusviranomainen on antanut perustellun lausunnon 12 artiklan 1 kohdan mukaisesti.

(5) Urean (6) osalta elintarviketurvallisuusviranomainen katsoi, ettei kuluttajien ravinnon välityksellä tapahtuvaa altistumista koskeva kvantitatiivinen riskinarviointi ollut tarpeen kyseisen aineen erityisten käyttötapojen vuoksi. Urea (karbamidi) on hyväksytty elintarvikelisäaineena Euroopan parlamentin ja neuvoston asetuksen (EU) N:o 1129/2011 (7) mukaisesti. Lisäksi luonnollinen altistuminen kyseiselle aineelle on huomattavasti suurempi kuin urean käyttöön kasvinsuojeluaineena liittyvä altistuminen. Tämän vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV.

(6) Kun otetaan huomioon elintarviketurvallisuusviranomaisen päätelmät ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 5 artiklan 1 kohdan asiaankuuluvat vaatimukset.

(7) Asetuksen (EY) N:o 396/2005 liitteessä IV lueteltujen aineiden on mahdollisesti täytettävä myös unionin elintarvike- ja/tai rehulainsäädännössä säädetyt vaatimukset. Näin ollen on aiheellista muuttaa kyseisessä liitteessä olevan alaviitteen 2 sanamuotoa siten, että se viittaa muuhun unionin erityiseen elintarvike- ja/tai rehulainsäädäntöön. Tällainen lainsäädäntö voi myös tulla sovellettavaksi aineeseen sen jälkeen, kun se on sisällytetty asetuksen (EY) N:o 396/2005 liitteeseen IV. Näin ollen on aiheellista saattaa kyseinen alaviite koskemaan kaikkia liitteeseen IV sisältyviä aineita.

(8) Sen vuoksi asetusta (EY) N:o 396/2005 olisi muutettava.

(9) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetuksen (EY) N:o 396/2005 liite IV tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä syyskuuta 2015. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Komission direktiivi 2008/127/EY, annettu 18 päivänä joulukuuta 2008, neuvoston direktiivin 91/414/ETY muuttamisesta useiden tehoaineiden sisällyttämiseksi siihen (EUVL L 344, 20.12.2008, s. 89).

(3) Conclusion on pesticide peer review regarding the risk assessment of the active substance paraffin oils (CAS 64742-46-7, 72623-86-0 and 97862-82-3). EFSA Scientific Report (2008) 216, 1–59.

(4) Conclusion on pesticide peer review regarding the risk assessment of the active substance paraffin oil (CAS 8042-47-5, chain lengths C18-C30, reliable boiling point range not available). EFSA Scientific Report (2008) 219, 1–61.

(5) Euroopan elintarviketurvallisuusviranomainen; Conclusion on the peer review of the pesticide risk assessment of the active substance lime sulfur. EFSA Journal 2010, 8(11):1890. [45 pp.]. doi:10.2903/j.efsa.2010.1890.

(6) Euroopan elintarviketurvallisuusviranomainen; Conclusion on the peer review of the pesticide risk assessment of the active substance urea. EFSA Journal 2012;10(1):2523. [35 pp.] doi:10.2903/j.efsa.2012.2523.

(7) Komission asetus (EU) N:o 1129/2011, annettu 11 päivänä marraskuuta 2011, Euroopan parlamentin ja neuvoston asetuksen (EY) N:o 1333/2008 liitteen II muuttamisesta vahvistamalla unionissa hyväksyttyjen elintarvikelisäaineiden luettelo (EUVL L 295, 12.11.2011, s. 1).